
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8237 (1) 

Καθορισμός ορίων κατηγορίας όρων και περιορισμών δόμησης στον 
οικισμό Αγίου Δημητρίου του Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
’ Εχοντας υπόψη: 

1. Τις διατάξεις"του από 24.4.85 Π. Δ. (ΦΕΚ 181Δ/3.5.85) 
«περί τρόπου καθορισμού ορίων οικισμού της χώρας, κατηγορίας αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελητητών μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοιχτών πόλεων, που αφορούν τον προσδιορισμό των ορίων των 
υποψηφίων οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητάς κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυαμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την υπ’ αριθ. 27/85 γνωμοδότηση του Συμβουλίου ΧΟΠ του 
Νομού Καρδίτσας. 


6. Την υπ’ αριθ. 20/85 απόφαση του Κοινοτικού Συμβουλίου, 
αποφασίζουμε: 

I. Κατατάσσουμε τον οικισμό Αγ. Δημητρίου Κοινότητας Αγ. Δη¬ 
μητρίου στις κατηγορίες Μικρού, Συνεκτικού, Στάσιμου και Αδιάφο¬ 
ρου οικισμού. 

II. Καθορίζουμε τα όρια του Οικισμού Αγ. Δημητρίου του Ν. Καρ¬ 
δίτσας με στοιχεία 1, 2, 3, .12, 13, 1 όπως αυτά φαίνονται 

στο συνοδευτικό της παρούσας σχεδιάγραμμα σε κλίμακα 1:5000 που 
αποτελεί αναπόσπαστο μέρος της απόφασης αυτής και συντάχτηκε 
βάσει στοιχείων χαρτών και επί τόπου ελέγχου. 

III. Καθορίζουμε τους ακόλουθους Γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π. Δ. ΦΕΚ 181Δ/3.5.85. 

2. Αρτιότητα οικοπέδου 300 τ. μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσης του από 24.4.85 Π. Δ/τος. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρεπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Πολεοδομικών Εφαρμο¬ 
γών της Νομαρχίας Καρδίτσας ώστε να εξασφαλίζεται η συνέχιση των 
υπαρχόντων Κοινοχρήστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχιση των υφισταμένων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στο Διάταγμα της 24.4.85 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του Οικι¬ 
σμού που την συνοδεύει, να δημοσιευθεί στην Εφημερίδα της Κυβερ- 
νήσεως, η δε ισχύς του αρχίζει από σήμερα. 

Καρδίτσα, 17 Ιανουάριου 1986 
Ο Νομάρχης 

ΔΗΜ. ΚΟΥΚΟΥΛΑΚΗΣ 

Αριθ. 8379 (2) 

Έγκριση τροποποίησης ρυμοτομικού σχεδίου πόλεως Μουζακίου Ν. 

Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

' Εχοντας υπόψη: 

1. Τις διατάξεις: 

α) Του Ν. 3200/55 «περί διοικητικής αποκεντρώσεως» και του Ν. 
Δ. 3620/56 «περί τροποποιήσεως και συμπληρώσεως των διατάξεων 
περί διοικητικής αποκεντρώσεως β) του Ν. Δ/τος 532/1970 περί 
συμπληρώσεως των διατάξεων περί διοικητικής αποκεντρώσεως». 

γ) Του Β.Δ. 712/1970 «περί καθορισμού των διατηρουμένων 
υπέρ του Υπουργού και των περιφερειακών αρχών διανομαρχιακού 
επιπέδου του Υπουργείου Δ.Ε. αρμοδιοτήτων κ.λ.π. όπως τροποποιή¬ 
θηκαν και συμπληρώθηκαν μεταγενέστερα. 

δ) Του Ν. 1558/85 «περί συστάσεως Υπουργείου ΠΕΧΩΔΕ. 

2. Τις διατάξεις του Ν. Δ/τος της 17.7.1923 «περί σχεδίων πό¬ 
λεων, κωμών και συνοικισμών του Κράτους και οικοδομής αυτών. 

3. Τις διατάξεις του Α. Ν. 314/1968 «περί παροχής εις τον 
Υπουργόν Βορείου Ελλάδος και τους Νομάρχας αρμοδιότητας επί 
θεμάτων εγκρίσεως, επεκτάσεως ή τροποποιήσεως σχεδίων πόλεων 
και κωμών» όπως τροποποιήθηκε με το Ν. Δ. 1018/71. 

4. Το αρ. 443/9.11.1983 Π. Διάταγμα «περί μεταβιβάσεως αρ¬ 
μοδιοτήτων στους Νομάρχας έγκρισης τροποποιήσεων ρυμοτομικών 
σχεδίων και επιβολής προκηπίων.» 

5. Τις διατάξεις του από 2.4.85 Π. Δ/τος (ΦΕΚ 225Δ/85) «με¬ 
ταβίβαση αρμοδιοτήτων στους Νομάρχες για την έγκριση και τροπο¬ 


ποίηση ρυμοτομικών σχεδίων καθώς και όρων και περιορισμών δόμη¬ 
σης αγροτικών Οικισμών.» 

6. Την αριθ. 71/85 απόφαση του Δημοτικού Συμβουλίου Μουζα¬ 
κίου. 

7. Τη σύμφωνη γνωμοδότηση του Συμβουλίου ΧΟΠ Ν. Καρδίτσας 
που διατυπώθηκε στο 28/85 θέμα ΙΟον πρακτικό συνεδρίασής του. 

8. Την από 20.12. 1985 Δήλωση του Γεωργίου Πλίτση του Λά¬ 
μπρου θεωρημένη από τον Δήμαρχο Μουζακίου. 

Επειδή με την προτεινόμενη τροποποίηση του σχεδίου πόλεως απο¬ 
μένει στη γωνία του οικοδομικού τετραγώνου οικοδομήσιμος χώρος 
με αποτέλεσμα να μη λειτουργεί σωστά πολεοδομικά το οικοδομικό 
τετράγωνο, απεναντίας ο χαρακτηρισμός του παραπάνω χώρου ως 
κοινόχρηστος (πράσινο) θα βοηθούσε και στη σωστότερη Πολεοδομική 
λειτουργία του Ο. Τ. και στην αύξηση του κοινόχρηστου χώρου του 
οικισμού γενικότερα, αποφασίζουμε: 

Εγκρίνουμε την τροποποίηση του ρυμοτομικού σχεδίου πόλεως 
Μουζακίου όπως αυτή φαίνεται στο συνημμένο τοπογραφικό διά¬ 
γραμμα υπό κλίμακα 1:500 θεωρημένο από το Τ. Π. και Π. Ε. που 
αποτελεί αναπόσπαστο τμήμα της παρούσας απόφασης για την δη¬ 
μιουργία κοινόχρηστου χώρου. 

Η παρούσα μετά του συνοδεύοντος τοπογραφικού διαγράμματος να 
δημοσιευθεί στην Εφημερίδα της Κυβερνήσεως, η δε ισχύς της αρχίζει 
από σήμερα. 

Καρδίτσα, 15 Ιανουάριου 1986 
Ο Νομάρχης 

ΔΗΜ. ΚΟΥΚΟΥΛΑΚΗΣ 

ΑριΟ. 570 (3) 

Κύρωση του ρυμοτομικού σχεδίου της συμπληρωματικής διανομής 
1981 του Υπ. Γεωργίας για τον οικισμό Εύμοιρο. 

Ο ΝΟΜΑΡΧΗΣ ΞΑΝΘΗΣ 

' Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β. Δ. 712/70, όπως τροποποιήθηκε με τα 677/71 και 
198/1972 Β. Α. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

6) Του άρθρου 38 του Ν. 1337/1983. 

ε) Του από 2.4.85 Π. Δ/τος ΦΕΚ 225Δ/14.5.85 «περί μεταβί¬ 
βασης στους Νομάρχες αρμοδιοτήτων για την έγκριση και τροποποί¬ 
ηση ρυμοτομικών σχεδίων καθώς και όρων και περιορισμών δόμησης 
αγροτικών οικισμών». 


2. Την υπ’ αριθμό 56/85 απόφαση του κοινοτικού συμβουλίου 
Ευμοίρου υπέρ της κύρωσης της συμπληρωματικής διανομής 1981 
και το γεγονός ότι δεν υπεβλήθη ένσταση κατά της απόφασης αυτής. 

3. Την με αριθμό 4/86 γνωμοδότηση του Συμβουλίου ΠΕΧΩΔΕ 
της Νομαρχίας μας, αποφασίζουμε: , 

Εγκρίνουμε την επέκταση του ρυμοτομικού σχεδίου Ευμοίρου κυ¬ 
ρώνοντας έτσι το ρυμοτομικό διάγραμμα της συμπληρωματικής δια¬ 
νομής 1981 του Υπ. Γεωργίας για τον εν λόγω οικισμό και καθορί¬ 
ζουμε σαν όρους δόμησης τους εξής: 

Ποσοστό κάλυψης: 50% Σ.Δ. 0,80 Μ. ύψος: 7,5μ. και γενικώς 
τα ισχύοντα για τους αγροτικούς οικισσμούς. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ξάνθη, 6 Φεβρουάριου 1986 

Ο Νομάρχης 
ΑΝ. ΜΠΕΡΕΤΑΣ 

Αριθ. 626 (4) 

Έγκριση ρυμοτομικού σχεδίου Δρυμιάς Νομού Ξάνθης (Κύρωση του 
ρυμοτομικού σχεδίου της διανομής του 1983 του Υπουργείου Γε¬ 
ωργίας για τον εν λόγω οικισμό). 

Ο ΝΟΜΑΡΧΗΣ ΞΑΝΘΗΣ 

' Εχοντας υπόψη: 

1. Τις διατάξεις: 

α) Του από 17.7.1923 Ν. Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β. Δ. 712/70, όπως τροποποιήθηκε με τα 677/71 και 
198/1972 Β. Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα, 
δ) Του άρθρου 38 του Ν. 1337/1983. 

ε) Του από 2.4.85 Π. Δ/τος ΦΕΚ 225Δ/14.5.85 «περί μεταβί¬ 
βασης στους Νομάρχες αρμοδιοτήτων για την έγκριση και τροποποί¬ 


ηση ρυμοτομικών σχεδίων καθώς και όρων και περιορισμών δόμησης 
αγροτικών οικισμών». 

2. Την υπ’ αριθμό 52/85 απόφαση του κοινοτικού συμβουλίου 
υπέρ της έγκρισης του ρυμοτομικού σχεδίου και το γεγονός ότι δεν 
υπεβλήθη καμμία ένσταση κατά της απόφασης αυτής (βεβαίωση της 
κοινότητας 1054/18.11.1985). 

3. Την με αριθμό γνωμοδότηση του Συμβουλίου Χ.Ο.Π. της Νο¬ 
μαρχίας μας, αποφασίζουμε: 

Εγκρίνουμε το ρυμοτομικό σχέδιο Δρυμιάς κυρώνοντας έτσι το ρυ¬ 
μοτομικό διάγραμμα της διανομής 1982 του Υπ. Γεωργίας και καθο¬ 
ρίζουμε σαν όρους δόμησης τους γενικούς που ισχύουν για τους αγρο¬ 
τικούς οικισμούς. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ξάνθη, 11 Φεβρουάριου 1986 

Ο Νομάρχης 
ΑΝ. ΜΠΕΡΕΤΑΣ 

